Document ID: /roh_data/filtered/fineweb-2-filterrobots_roh.jsonl.gz/52393

Donald Trump aveva empermess a l'industria da charvun da puspè avrir lur minieras. Uschia duain ils Stadis Unids vegnir independent da l'energia da l'exteriur.
Il «Clean Power Plan» da Barack Obama da l'onn 2015 preveda cundiziuns severas per las emissiuns d'ovras da charvun. Sia regenza termineschia la guerra cunter il charvun ha ditg Trump cura ch'el ha suttascrit il decret. Cun quest decret ha el er abolì da pudair dar a fit terren public per terren public. Vitiers mida el las limitas da las emissiuns da metan en l'industria d'ieli e gas.
Reacziuns vehementas d'auters pajais
La ministra da l'ambient tudestga, Barbara Hendrick ha exprimì critica vehementa: Tgi ch'emprovia ussa da metter en il gir anavos fetschia be donn a sa sez ed a la concurrenza internaziunala, uschia Hendricks. Il schef dal program per l'ambient da l'ONU ha avertì ils Stadis Unids da prender cumià da la politica dal clima. Tar la protecziun dal clima dovrian ins pir che mai la forza dals Stadis Unids.
RR novitads 22:00